شه‌فه‌ق نيوز/ ئمڕوو ستيفن هوكينغ زاناى فيزيايى ناودار بريتانى له‌ ته‌مه‌ن 76 ساڵێ ماڵئاوايى يه‌كجارى كرد، جوور ئه‌وه‌گ هووكاره‌يل ره‌سانن ئه‌و وڵاته‌ ئاشكراى كردن.
هوكينغ له‌ساڵ 1942 له‌ شار ئكسفۆرد له‌ ئنگلته‌را هاته‌سه‌ دونيا، ك هه‌رچه‌نى له‌ ته‌مه‌ن جايه‌ڵێ وه‌ بوونه‌ى نه‌خوه‌شييه‌و زورم لاشه‌ێ له‌كار ئه‌كه‌فێد و تواناى قسه‌كه‌ردن و ريكردنى ناميه‌نێد، وه‌لێ وه‌ل گشت ئه‌وانه‌يشا زانايگ ناودار سه‌ده‌ى 21 بوێ.
جى باسه‌، ستيفن هوكينغ ك شماره‌يگ له‌ ميديايه‌يل جه‌هانييش وه‌ ئه‌نشتاين سه‌ده‌ى 21 ناوى ئه‌وه‌ن، ئمڕوو چوارشه‌ممه‌ له‌ ماڵه‌گه‌ێ خوه‌ى له‌ شار كامبريج له‌ بريتانيا ماڵئاوايى يه‌كجارى له‌ دونيا كرد.
